અમદાવાદઃ શહેરમાં ટ્રાફિક અને દબાણોને લઈને કોર્પોરેશન અને પોલિસ તંત્ર દ્વારા કડક કાર્યવાહી અને કામગીરી કરવામાં આવી રહી છે. ખોટી રીતે કરાયેલા દબાણો, નો પાર્કિંગ ઝોનમાં અને રોડ પર ગમે ત્યાં પાર્ક કરવામાં આવેલા વાહનોને લઈને દંડાત્મક અને ચોક્કસ કામગીરી તંત્ર દ્વારા કરવામાં આવી રહી છે. રસ્તા પર આડેધડ કરાયેલા દબાણોને દૂર કરવા માટે એક ઝૂંબેશ શરૂ કરવામાં આવી છે જેમાં શહેરના લો-ગાર્ડન, ચાંદલોડીયા, વાડજ, અખબારનગર, બાપુનગર, રખીયાલ,અને નારોલ સહિતના શહેરના ઘણા વિસ્તારોમાં ટ્રાફિક અને દબાણને લઈને કડક કાર્યવાહી તંત્ર દ્વારા કરવામાં આવી છે.